พระราชกฤษฎีกา กำหนดเขตที่ดิน ในท้องที่ตำบลเมือง อำเภอเมืองเลย จังหวัดเลย ให้เป็นเขตโครงการจัดรูปที่ดิน พ.ศ. 2533
พระราชกฤษฎีกา
กำหนดเขตที่ดิน
ในท้องที่ตำบลเมือง อำเภอเมืองเลย จังหวัดเลย
ให้เป็นเขตโครงการจัดรูปที่ดิน
พ.ศ.
๒๕๓๓
 

ภูมิพลอดุลยเดช
ป.ร.
ให้ไว้
ณ วันที่ ๒๖ ธันวาคม พ.ศ. ๒๕๓๓
เป็นปีที่
๔๕ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลเมือง อำเภอเมืองเลย จังหวัดเลย ให้เป็นเขตโครงการจัดรูปที่ดิน 

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๒๔
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลเมือง อำเภอเมืองเลย จังหวัดเลย ให้เป็นเขตโครงการจัดรูปที่ดิน พ.ศ.
๒๕๓๓

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในเขตท้องที่ตำบลเมือง
อำเภอเมืองเลย จังหวัดเลย ภายในแนวเขตตามแผนที่ท้ายพระราชกฤษฎีกานี้
ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔
ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก
ชาติชาย ชุณหะวัณ
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลเมือง อำเภอเมืองเลย จังหวัดเลย ให้เป็นเขตโครงการจัดรูปที่ดิน พ.ศ.
๒๕๓๓
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมาย
ท้ายพระราชกฤษฎีกากำหนดเขตที่ดิน ในท้องที่ตำบลเมือง อำเภอเมืองเลย จังหวัดเลย
ให้เป็นเขตโครงการจัดรูปที่ดิน พ.ศ. ๒๕๓๓

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรม
ในท้องที่ตำบลเมือง อำเภอเมืองเลย จังหวัดเลย
และได้สอบถามความสมัครใจจากเจ้าของที่ดินแล้ว เจ้าของที่ดินทุกรายได้ยินยอมให้ทางราชการดำเนินการจัดรูปที่ดินได้
สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้



























ศิรวัชร์/จัดทำ
๑๙
มิถุนายน ๒๕๖๐


[๑]
ราชกิจจานุเบกษา เล่ม ๑๐๗/ตอนที่ ๒๕๙/ฉบับพิเศษ หน้า ๓๔/๒๘ ธันวาคม ๒๕๓๓